
รายงานการประชุมสภาองค์การบริหารส่วนตำบลนาไม้ไผ่สมัยสามัญ  สมัยที่  1/2559 ประจำปี  2559
เมื่อวันที่  2  กุมภาพันธ์  2559  เวลา  14.00 น.
ณ  ห้องประชุมเฉลิมพระเกียรติ 80  พรรษา   องค์การบริหารส่วนตำบลนาไม้ไผ่

ผู้มาประชุม
	ลำดับที่
	ชื่อ - สกุล
	ตำแหน่ง

	1.
	นายสบาย
	รัตนบุรี
	ประธานสภาฯ อบต.

	2.
	นายสมบูรณ์
	รักษ์ศรีทอง
	รองประธานสภา อบต.

	3.
	นายนพดล
	ไชยศร
	เลขานุการสภา อบต.

	4.
	นายวิชาชาญ
	ชนูดหอม
	ส.อบต.หมู่ที่ 1

	5.
	นายเสริมศักดิ์
	พฤกษพนม
	ส.อบต.หมู่ที่ 2

	6.
	นายภัฎศชลญ์
	แร่ทอง
	ส.อบต.หมู่ที่ 2

	7.
	นายพงษ์ศักดิ์
	พรหมดนตรี
	ส.อบต.หมู่ที่ 3

	8.
	นายสมนึก
	สมมาตร
	ส.อบต.หมู่ที่ 4

	9.
	นายขจร
	แก้วสว่าง
	ส.อบต.หมู่ที่ 5

	10.
	นายรัตตะภูมิ
	คงยงค์
	ส.อบต.หมู่ที่ 6

	11.
	นายสัมพันธ์
	จีนประสม
	ส.อบต.หมู่ที่ 6

	12.
	นายพรศักดิ์
	ภักดีสุวรรณ
	ส.อบต.หมู่ที่ 7

	13.
	นายพรชัย
	รัตนคช
	ส.อบต.หมู่ที่ 7

	14.
	นายอภินันต์
	หนูริง
	ส.อบต.หมู่ที่ 8

	15.
	นายวิชาญ
	ทรัพย์พระอินทร์
	ส.อบต.หมู่ที่ 8

	16.
	นางสาวเสาวรัตน์
	ช่วยเกิด
	ส.อบต.หมู่ที่ 9

	17.
	นายผล
	กล้าปราบโจร
	ส.อบต.หมู่ที่ 10

	18.
	นางสาวนงลักษณ์
	ตาดทอง
	ส.อบต.หมู่ที่ 10

	19.
	นายสมยศ
	รักษาแก้ว
	ส.อบต.หมู่ที่  11

	20.
	นายณรงค์
	อักษรไทย
	ส.อบต.หมู่ที่ 11

	21.
	นายไพศาล
	แก้วตาทิพย์
	ส.อบต.หมู่ที่ 12

	22.
	นายอภิชาติ
	รัตนบุรี
	ส.อบต.หมู่ที่ 12

	23.
	นางศรีสุดา
	ชำนาญกิจ
	ส.อบต.หมู่ที่ 13

	24.
	นายเดชภณ
	แก้วคุ้มภัย
	ส.อบต.หมู่ที่ 14

	25.
	นายชัยณรงค์
	เพชรส่งศรี
	ส.อบต.หมู่ที่ 14





ผู้ไม่มาประชุม
	ลำดับที่
	ชื่อ - สกุล
	ตำแหน่ง

	1.
	นายสมใจ
	ศรีระษา
	ส.อบต.หมู่ที่ 4 (ขาด)

	2.
	นางสิรัญญา
	สังข์การณ์
	ส.อบต.หมู่ที่ 5 (ลาป่วย)

	3.
	นายสมพร
	รัตนคช
	ส.อบต.หมู่ที่ 9 (ขาด)


ผู้เข้าร่วมประชุม
	ลำดับที่
	ชื่อ - สกุล
	ตำแหน่ง

	1.
	นายชัยพิภัทร
	รัตนบุรี
	นายก อบต.

	
	นายสายันท์
	นิธิสกุลกาญจน์
	รองนายก อบต.

	3.
	นายสุชาติ
	หนูในนา
	รองนายก  อบต.

	4.
	นายบุญสิทธิ์
	ชอบทำกิจ
	เลขานุการ นายก อบต.

	5.
	นางอรอุษา
	คงหอม
	จนท.วิเคราะห์ฯ

	9.
	นางสาวจีรภรณ์
	สุดถนอม
	ผช.ธุรการ


	เมื่อที่ประชุมพร้อมแล้ว เลขานุการสภา อบต.นาไม้ไผ่  กล่าวเรียนเชิญ ประธานสภาฯ  จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้
เริ่มประชุม	14.00  น.
เรื่องก่อนระเบียบวาระการประชุม
ประธานสภาฯ	ตามที่สภาองค์การบริหารส่วนตำบลนาไม้ไผ่  ได้ขอกำหนดการประชุมสมัยสามัญ  4  สมัย  ซึ่งครั้งนี้เป็นการประชุมสมัยสามัญ  สมัยที่  1/2559  และได้กำหนดไว้ในระหว่างวันที่  1 - 15  กุมภาพันธ์   สำหรับวันนี้ก็มีเรื่องที่จะประชุมดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
1.1  เรื่อง  การจัดงานวันท้องถิ่นไทย  
ประธานสภาฯ	ขอเชิญท่านปลัด อบต.
นายนพดล  ไชยศร	เรียนท่านประธานสภาฯ ที่เคารพ สำหรับการจัดงานวันท้องถิ่นไทย  ซึ่งทุกปีจะตรงกับวันที่  18  มีนาคม  โดยทางท้องถิ่นอำเภอทุ่งสงร่วมกับองค์กรปกครองส่วนท้องถิ่นในเขตอำเภอทุ่งสงทั้งหมดจะจัดงานโดยจะมีการวางพานพุ่ม  สำหรับสถานที่ก็จะเป็นที่ทำการองค์การบริหารส่วนตำบลควนกรด  ซึ่งก็ต้องขอเชิญทุกท่านด้วยสำหรับการแต่งกายก็แต่งเครื่องแบบชุดกากี สำหรับช่วงเช้าก็มีการทำบุญตักบาตรและช่วงบ่ายก็จะมีการแข่งขันกีฬา  ซึ่งปกติการแข่งขันกีฬาจะแข่งกันตอนปลายปี ท่านใดที่มีความสามารถด้านกีฬาก็เชิญร่วมแข่งขันได้ในวันที่  18  มีนาคม  นี้
ที่ประชุม	รับทราบ
1.2  เรื่อง  โครงการทัศนศึกษาดูงาน  ประจำปี  พ.ศ.  2559  
ประธานสภาฯ	เชิญท่านเลขานายก
นายบุญสิทธิ์  ชอบทำกิจ	เรียนท่านประธานสภาฯ สำหรับโครงการทัศนศึกษาดูงาน ณ เวลานี้ก็มีความพร้อมประมาณ 90 เปอร์เซ็น และผู้ร่วมเดินทางตอนนี้ก็ประมาณ  52  ท่าน สำหรับการเดินทางน่าจะเป็นวันที่คืนวันที่  12 รุ่งวันที่  13   เวลาประมาณ ตี 1   และวันที่  12  กุมภาพันธ์  จะมีการอบรมอีกครั้งหนึ่ง  
นายนพดล  ไชยศร	เรียนท่านประธานสภาฯ  	สำหรับเรื่องนี้เราก็ได้มีการนัดประชุมกันไปแล้วครั้งหนึ่ง  โดยสรุปสำหรับการศึกษาดูงานครั้งนี้ก็มีผู้เข้าร่วม  52  ท่าน สำหรับงบประมาณที่จะใช้ในครั้งนี้ก็ประมาณ  สี่แสนกว่าบาทแต่จะเบิกตามความเป็นจริง  และอยากจะนัดหมายก็คือเรื่องการแต่งกายในปีนี้เราไม่มีการลงนามถวายพระพรแต่ก็อยากจะให้น้ำเสื้อสีเหลืองไปด้วยและเอาเสื้อตัวสีน้ำเงินที่มีอาร์มด้วยเผื่อเราได้มีโอกาสได้ร่วมลงนามถวายพระพรจุดใดจุดหนึ่ง
ที่ประชุม	รับทราบ
1.3  เรื่อง  การเตรียมการป้องกันและแก้ไขปัญหาภัยแล้งปี  2559 
ประธานสภาฯ	ขอเชิญท่านรองสายันท์  นิธิสกุลกาญจน์
นายสายันท์  นิธิสกุลกาญจน์	เรียนท่านประธานสภาฯสำหรับภัยแล้งในปีนี้ก็สร้างความเดือดร้อนให้แก่พี่น้องประชาชนหลายครัวเรือน  ซึ่งส่วนมากก็จะเป็นหมู่ที่ 8  หมู่ที่  9  บางส่วน หมู่ที่ 10  โซนหน้าเขา  ซึ่งรถน้ำของเรามีอยู่ 1 คัน ซึ่งการส่งน้ำก็จะต้องเป็นไปตามคิวแต่ถ้ามีงานศพ  หรืองานแต่งงาน  เราก็จะต้องลัดคิวให้เค้าสัก 1 คิว  และพวกเราทุกคนจะต้องกระตุ้นชาวบ้านให้ใช้น้ำอย่างประหยัด  แต่เราก็จะช่วยอย่างเต็มที่สำหรับการส่งน้ำ  ซึ่งตอนนี้ก็มีการตั้งเวรแต่ละวันอยู่แล้ว
ที่ประชุม	รับทราบ
ระเบียบวาระที่  2  เรื่องรับรองรายงานการประชุมสภาครั้งที่แล้ว  (เมื่อวันที่ 29  ธันวาคม  2558) 
นายนพดล  ไชยศร	ทุกท่านคงจะได้รับสำเนารายงานการประชุมเมื่อวันที่ 29 ธันวาคม เป็นที่เรียบร้อยแล้วนะครับไม่ทราบว่ามีสมาชิกท่านใดต้องการที่จะแก้ไขหรือเพิ่มเติมรายละเอียดในรายงานการประชุมบ้างครับ/สามารถเพิ่มเติมแก้ไขในส่วนที่ตกหล่นได้นะครับ
ที่ประชุม	ขอให้มีการแก้ไขในส่วนที่พิมพ์ผิดหน้าที่ 2,4,9 
ประธานสภาฯ	สมาชิกท่านใดไม่รับรองรายงานการประชุมครั้งที่แล้วเมื่อวันที่ 29  ธันวาคม 2558 ตามที่ได้มีการให้แก้ไขแล้ว  โปรดยกมือขึ้นครับ/ไม่มี
มติที่ประชุม			รับรองเป็นเอกฉันท์


ระเบียบวาระที่ 3 	เรื่องด่วน/พิจารณา
3.1  เรื่อง  การกำหนดสมัยประชุมสภาฯ สมัยสามัญ  ประจำปี  2559
ประธานสภาฯ	องค์การบริหารส่วนตำบลนาไม้ไผ่  อาศัยอำนาจตามพระราชบัญญัติสภาตำบลและองค์การบริหารส่วนตำบล  พ.ศ.  2537  แก้ไขเพิ่มเติมจนถึงฉบับที่  5 พ.ศ. 2546  มาตรา  53  วรรค 1 และตามระเบียบกระทรวงมหาดไทยว่าด้วยข้อบังคับการประชุมสภา พ.ศ. 2547    ข้อ  21 วรรค 1 ข้อ  11 (3) สำหรับองค์การบริหารส่วนตำบล  ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย  แต่ละสมัยในปีนั้นจะเริ่มเมื่อใด  แต่ละสมัยในปีนั้นมีกำหนดกี่วัน  กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน
นางสาวเสาวรัตน์  ช่วยเกิด	เรียนท่านประธานสภาฯ ดิฉันนางสาวเสาวรัตน์  ช่วยเกิด  ส.อบต. หมู่ที่ 9  ขอกำหนดสมัยประชุมของปี  2559  โดยขอกำหนด
	- วันที่  1- 15  กุมภาพันธ์  2559  เป็นการประชุมสมัยสามัญสมัยที่  1
	- วันที่  1- 15  พฤษภาคม  2559  เป็นการประชุมสมัยสามัญสมัยที่  2
	- วันที่  1- 15  สิงหาคม  2559  เป็นการประชุมสมัยสามัญสมัยที่  3
 	- วันที่  1- 15 พฤศจิกายน  2559  เป็นการประชุมสมัยสามัญสมัยที่  4
	และขอกำหนดสมัยประชุมสมัยแรกของปี  2560  ระหว่างวันที่  1 - 15  กุมภาพันธ์  2560  เป็นการประชุมสมัยสามัญสมัยที่ 1 
ประธานสภาฯ	สมาชิกท่านใดไม่เห็นชอบตามที่ท่านเสาวรัตน์  ช่วยเกิด  เสนอมา โปรดยกมือขึ้น/ไม่มี
มติที่ประชุม		เห็นชอบเป็นเอกฉันท์	
3.2  เรื่อง  โอนงบประมาณไปตั้งจ่ายรายการใหม่  หมวดเงินอุดหนุน  อุดหนุนการไฟฟ้าส่วนภูมิภาคอำเภอทุ่งสง  จำนวน 7,000  บาท  เพื่อเป็นค่าใช้จ่ายในการขยายเขตระบบจำหน่ายไฟฟ้า  
ประธานสภาฯ		ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ สำหรับเรื่องนี้ก็สืบเนื่องมาจากที่เราได้ตั้งงบเอาไว้เมื่อปี  2558  เรื่องการเจาะบ่อบาดาลและย้ายหอถัง  บริเวณหน้าบ้าน                           ท่านเสริมศักด์  พฤกษพนม  สำหรับการเจาะบ่อบาดาลและการย้ายหอถังก็ดำเนินการเป็นที่เรียบร้อยแล้วแต่ยังขาดการขยายเขตไฟฟ้า  และตอนนั้นเราไม่ได้งบประมาณไว้เพราะตอนแรกเราว่าเราย้ายหอถังก็จะย้ายหมอไฟฟ้ามาด้วยแต่ทำไม่ได้เพราะเข้าใจผิด  เราเลยจำเป็นให้การไฟฟ้าคิดค่าใช้จ่ายมาเพื่อที่จะขอขยายเขตไฟฟ้าและขอโอนงบประมาณจากส่วนโยธาส่วนของสิ่งก่อสร้าง
ประธานสภาฯ	ท่านนายกโอนจากหมวดไหน
นางอรอุษา  คงหอม	เรียนท่านประธานสภาฯ  ดิฉันนางอรอุษา  คงหอม  สำหรับการโอนเราจะโอนมาจากค่าวัสดุก่อสร้างเพื่อไปตั้งจ่ายรายการใหม่ หมวดเงินอุดหนุน  อุดหนุนการไฟฟ้าส่วนภูมิภาคอำเภอทุ่งสง  จำนวน  7,000  บาท  ซึ่งการตรวจสอบเรามีงบประมาณตัวนี้รองรับอยู่แล้วค่ะ
นายสัมพันธ์  จีนประสม	เรียนท่านประธานสภาฯ  ผมนายสัมพันธ์  จีนประสม  ส.อบต.หมู่ที่ 6  ผมเคยไปประชุมเกี่ยวกับระบบประปาของหมู่ที่ 9  ตอนนั้นการขอขยายเขตไฟฟ้าผู้รับเหมาออกเองครับ  สามารถถามผู้รับเหมาได้
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ  ปกติแล้วการเจาะบ่อบาดาลพร้อมย้ายหอถังทางผู้รับเหมาจะเป็นผู้ดำเนินการเรื่องเองเป็นปกติสำหรับการจ้างใหม่ แต่สำหรับลูกนี้เป็นการเจาะรอบหนึ่งและการย้ายหอถังรอบหนึ่ง ทำให้ส่วนโยธาไม่ได้ใส่ในเรื่องของการขยายเขตไฟฟ้าเพราะของเราเป็นหม้อตัวเก่าไม่ใช่หม้อใหม่
ประธานสภาฯ	สมาชิกท่านใดไม่เห็นชอบโอนงบประมาณไปตั้งจ่ายรายการใหม่  หมวดเงินอุดหนุน  อุดหนุนการไฟฟ้าส่วนภูมิภาคอำเภอทุ่งสง  จำนวน 7,000  บาท  เพื่อเป็นค่าใช้จ่ายในการขยายเขตระบบจำหน่ายไฟฟ้า  โปรดยกมือขึ้น/ไม่มี
มติที่ประชุม		เห็นชอบเป็นเอกฉันท์
ระเบียบวาระที่  4  เรื่องสืบเนื่อง (ถ้ามี)
	4.1  ……………………………………………………………………………………
ระเบียบวาระที่  5  เรื่องอื่นๆ
5.1  เรื่อง  หารือการก่อสร้าง ศพด.บ้านวังยาว
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ  ก็มีเรื่องจะหารือนิดนึงคือว่าทางกรมชลประทานได้ขุดดินแกล้งลิงที่บ้านหนองพุก  และของเราทางโรงเรียนบ้านวังยาวได้ให้สถานที่เพื่อที่จะตั้งศูนย์พัฒนาเด็กเล็กในปี2560  ซึ่งเราก็ได้ของบประมาณไปที่กรมส่งเสริมการปกครองขอตั้งศูนย์พัฒนาเด็กเล็กบ้านวังยาว  ซึ่งสถานที่ที่ทางโรงเรียนบ้านวังยาวได้มอบให้นั้นเป็นพื้นที่ที่ต่ำกว่าถนน ผมก็เลยต้องขอหารือในที่ประชุมว่าถ้าหากว่าเราจะขอดินจากที่แกล้งลิงเพื่อที่จะไปถมยังบริเวณที่จะตั้งศูนย์พัฒนาเด็กเล็กซึ่งก็กว้าง 40  เมตร  ยาว  70  เมตร  ถมประมาณเมตรครึ่ง  ก็ใช้ดินประมาณ 4,200  ลูกบาศก์เมตร นี่คือเรื่องของดินเราไม่ต้องเสียเงิน แต่เราจะเสียเงินเฉพาะค่ารถบรรทุกกับค่าเกรดเกลี่ยบดอัด  ก็เลยนำเรื่องนี้มาหารือกับท่านสมาชิกว่าเห็นด้วยหรือไม่อย่างไร ซึ่งค่าใช้จ่ายในการขนดิน ถมดิน เกรดเกลี่ยนั้น ประมาณ สองแสนกว่าบาท ก็อยากให้ทุกท่านช่วยพิจาณาด้วยว่าเหมาะสมหรือไม่อย่างไรถ้าเหมาะสมหรือว่าเห็นด้วยเราก็ค่อยมาประชุมเพื่อที่จะขอผ่านทางสภาฯอีกครั้งหนึ่งเพราะจะเกี่ยวกับเรื่องพัสดุสิ่งก่อสร้างเราต้องขอผ่านสภาฯ
ที่ประชุม	รับทราบ
5.2  เรื่อง  โครงการย้ายหอถังของหมู่ที่ 9
ประธานสภาฯ	ขอเชิญท่านเสาวรัตน์  ช่วยเกิด
นางสาวเสาวรัตน์  ช่วยเกิด	เรียนท่านประธานสภาฯ ดิฉันนางสาวเสาวรัตน์  ช่วยเกิด  ส.อบต.หมู่ที่ 9  ขอถามคณะผู้บริหารว่าโครงการของหมู่ที่ 9  โครงการย้ายหอถังบริเวณบ้านนายสวง  ไม่ทราบว่าไปถึงไหนแล้ว  เพราะประชาชนไม่มีน้ำใช้จริงๆ
นายชัยพิภัทร  รัตนบุรี	โครงการย้ายหอถังจากบ้านนายสวงและจะย้ายไปที่เขื่อนต่อเรือตัวนั้นใช่มั้ยตอนนั้นตัวนี้ของเราได้มีการกันเงินไว้เนื่องจากไม่มีผู้รับเหมา  และตอนนี้โครงการตัวนี้ต้องขอระงับไว้ก่อนนื่องจากเราได้งบมาใหม่ประมาณ สามล้านห้าแสนกว่าบาทและสาเหตุที่ต้องยกเลิกของเก่าก็เนื่องจากเป็นโครงการที่ซ้ำซ้อนกันสถานที่เดียวกันแต่งบใหม่ที่ได้มาจะมากกว่าของเก่า  ซึ่งตอนนี้ก็ได้ประกาศไป สองครั้งแล้วแต่ก็ยังหาผู้รับเหมาไม่ได้    
ประธานสภาฯ	มีสมาชิกท่านใดจะสอบถามอีกบ้าง
นายสายันท์  นิธิสกุลกาญจน์	ขอเสริมจากที่ท่านนายก อบต. และท่านเสาวรัตน์  ช่วยเกิด ได้พูดเมื่อครู่ซึ่งถ้าท่านสมาชิกหรือชาวบ้านสงสัยในเรื่องนี้ทางคณะบริหารยินดีที่จะอธิบายโดยเวลามีการทำประชาคมทางบริหารก็จะลงพื้นที่ด้วยเพื่ออธิบายให้ฟังสำหรับวันนี้รายละเอียดต่างๆก็ขอให้ทางท่านเลขาสภาฯได้อธิบายคร่าวก่อน
นายนพดล  ไชยศร	ก็ขอให้ทางท่านสมาชิกไปตกลงกับชาวบ้านหาสถานที่ใหม่หรือว่าจะพูดคุยกันตอนทำประชาคมก็ได้ว่าจะย้ายไปที่ไหนแล้วมาขออนุมัติจากสภาฯเพื่อที่จะจัดซื้อจัดจ้างใหม่  
นางสาวเสาวรัตน์  ช่วยเกิด	ย้ายไปที่บ้านกลาง
นายนพดล  ไชยศร	ขออย่างนี้ได้ไหมเพื่อไม่ให้เกิดปัญหาว่าขอย้ายเฉพาะจุดเจาะไปก่อนถ้าได้น้ำเราค่อยขออนุมัติสภาฯย้ายหอถังตามไปทีหลังก็ได้เพราะเรากันไว้ให้แล้วทั้งสองรายการ เจาะให้ได้น้ำก่อนได้หรือไม่
นางสาวเสาวรัตน์  ช่วยเกิด	ได้
ประธานสภาฯ	 ประธานกล่าวปิดการประชุมเวลา  15.30  น.

